Shalom ja tere õhtust!
Eetris on Jeruusalemma TV7 Iisraeli Uudised.
Tänased põhiteemad -
USA tippdiplomaat teatas uutest lahenditest Templimäel.
Vägivallalaine jätkub vaatamata lahenditele Templimäel.
Iisraeli juht teatas, et tühistab kodakondsuse igaühel,
kes liitub islamistlike rühmitustega naaberriikides võitlemiseks.
USA riigisekretär Kerry teatas,
et Iisraeli, Jordaania ja Palestiina omavalitsusega
jõuti Templimäe küsimustes uute lahenditeni,
seda pärast USA diplomaadi visiite peaminister Netanyahuga Saksamaal
ning Jordaanias kuningas Abdullah'i ja Palestiina juhi Abbasiga.
Kerry rõhutas Iisraeli lubadust säilitada status quo,
millega võivad üksnes moslemid pidada Templimäel jumalateenistust
samas kui mitte-moslemid võivad seda vaid külastada.
Esiteks, austab Iisrael
Jordaania unikaalset rolli, mis sätestati 1994. aastal
Iisraeli-Jordaania rahuleppega, mis loodi Abdullah II valitsusajal.
Teiseks, Iisrael jätkab jumalateenistuste poliitikat.
Jumalateenistused Templimäel, Haram al-Sharif'is,
sh põhjapanev tõsiasi,
et üksnes moslemid võivad seal palvetada
ning kõik mitte-moslemid saavad seda vaid külastada.
Kolmandaks, Iisrael ei kavatse jagada Templimäge
ja lükkab täielikult tagasi kõik vastupidised väited.
Neljandaks, Iisrael tervitab koostööd Iisraeli võimude ja Jordaania vahel,
mis kinnitab, et Templimäe jumalateenijad ja selle külastajad
ilmutavad vaoshoitust ja austust selle pühapaiga vastu,
kooskõlas mõlema vastutusega.
Tegelikult plaanivad nad
üsna pea tugevdada Templimäel turvameetmeid.
Sellega seonduvalt kohtub Iisrael Jordaaniaga,
et antud suhet tugevdada.
Kerry avalduse järgselt
teatas Netanyahu televisioonis, et juudid ei palveta Templimäel,
rõhutades kolme monoteistliku religiooni tähtsust.
Ühtlasi lisas peaminister,
et Iisrael nõustub Jordaania rolliga Templimäe hoolekandjana,
mis sätestati 1994. aasta Iisraeli-Jordaania rahuleppega.
Mõistes Templimäe tähtsust kõikides monoteistlikes religioonides:
judaismis, islamis ja kristluses, lubab Iisrael täita tõotust
säilitada Templimäel status quo nii sõnas kui ka teos.
Oleme mitmel korral öelnud,
et Iisraelil pole mingit kavatsust jagada Templimäge
ja seega lükkame tagasi kõik vastupidised väited
Lisaks sellele austab Iisrael Jordaania erilist rolli,
mis sätestati 1994. aastal Iisraeli-Jordaania rahuleppega,
mis loodi Abdullah II valitsusajal.
Iisrael jätkab Templimäe jumalateenistuste poliitikat,
kus seda külastavad mitte-moslemid ja moslemid peavad jumalateenistusi.
Templimäe külastajad kui sellel palvetajad
peaksid saama seda teha rahus
vabana vägivallast, ähvardustest, ohtudest ja provokatsioonidest.
Kindlustame ligipääsu Templimäele rahumeelseks jumalateenistuseks
nii ülistajatele kui külastajatele, hoides avalikku korda ja julgeolekut.
Tunneme heameelt koostööst Iisraeli võimude ja Jordaania vahel,
mis tagab, et Templimäel palvetajad ja selle külastajad
ilmutavad vaoshoitust ja austust selle pühapaiga vastu,
mida toetavad Iisraeli võimud ja Jordaania valitsus.
Toetame rahumeelset ja kohest taastusprotsessi,
et astuda vajalikke samme vägivallalaine peatamiseks,
sh provokatsioonide tõkestamist, et olukord muutuks stabiliseeruks
ning tekiks väljavaade rahule.
Ootame innukalt koostööd pingete vähendamiseks,
ässitamise piiramiseks ja vägivalla peatamiseks.
Jordaania kinnitas peaminister Netanyahu avaldust.
Jordaania välisminister Nasser Judeh
nimetas Netanyahu otsust sammuks õiges suunas.
USA loodud lahendid Jordaania, Iisraeli ja Palestiina vahel
vastanduvad rahuleppega, mis loodi Iisraeli ja Jordaaniaga,
mille paragrahv 9 lõige 3 sätestab, et nii Iisrael kui Jordaania
säilitavad Templimäel jumalateenimisvabaduse.
Iisraeli eesmärk status quo säilitamisel
on rahustada moslemeid ning tagada kodanike julgeolek.
Iisraellaste ja palestiinlaste hulgas
esines Templimäe lahendites vastandlikke arvamusi.
Leian, et see on hea lahend.
Vastupidiselt kasvaks vägivald ning see ei tooks lahendust.
See toob lühiajalise rahu,
ehk mõneks kuuks, kuni tekib uus laine,
olgu see siis Gazas, Süürias või Ida-Jeruusalemmas.
Kui nad tahavad tõelist rahu, siis sünnib see Jumala armust.
Kui nad (Iisraeli ametnikud)
pole sellest huvitatud, siis ei teki mingit rahu.
Kõik lepped on määratud hukule.
Kerry tuli Iisraeli päästma.
Kas ta tuli tõesti Iisraeli päästma?
Ta ei päästa meid.
Vaatamata Templimäe lahendusele, millega lootsid juhid tagada rahu,
edastati nädalavahetusel mitmeid teateid rünnakutest.
Täna hommikul Läänekalda Kiryat Arbahi asunduse lähistel
pussitas palestiinlasest mees 19-aastast iisraellast kaela.
Sündmuspaigal olnud IDF sõdurid
tulistasid ründajat, teadete kohaselt ta surmates.
Raskelt haavatud iisraellane
toimetati edasiseks raviks Jeruusalemma haiglasse.
Iisraeli ametnike andmetel
lendas iisraellane liuglangevarjuga illegaalselt Süüriasse,
et liituda islamistliku rühmitusega selles sõjast räsitud riigis.
Lähemal uurimisel leiti,
et see 23-aastane mees, kes on araablasest iisraellane
otsis võimalust liituda Islamiriigiga, mis tegutseb Süürias
või teise islamistliku rühmitusega.
Vahejuhtumi järgselt teatas Netanyahu,
et iga taolise intsidendi puhul, kus Iisraeli kodanik
liitub naaberriikides võitlemiseks islamistliku organisatsiooniga,
kaotab Juudiriik kõnealuse isiku kodakondsuse.
Möödunud õhtul ületas Iisraeli kodanik
Golani kõrgendike piiri, et ühineda vaenlasega Süürias.
Tühistame antud isiku kodakondsuse.
Selliselt tegutseme iga taolise intsidendi puhul.
Igaüks, kes ühineb vaenlasega Iisraeli vastu võitlemisel,
kaotab oma kodakondsuse.
Iisraeli peaministri otsust toetati kabineti ministrite poolt,
kes on veendumusel, et see annab selge sõnumi kõigile,
kes plaaniksid liituda islamistlike rühmitustega.
Soovitasin hommikul peaministril ja valitsusametnikel
alustada kodakondsuse tühistamisprotsessiga
araablasest iisraellase puhul, kes otsustas lennata Süüriasse,
et ühineda ISIS-e vägedega.
Sellele järgnenud sõnum oli kiire ja üheselt mõistetav:
igaüks, kes liitub ISIS-ega, mis on juba iseenesest taunitav,
olles eelnevalt Iisraeli kodanik, kaotab oma kodakondsuse.
Tänan meid vaatamast!
Näete meid ka aadressil tv7israelnews.com ja tv7.fi
Kommenteerida saate meiliaadressil tv7israelnews@tv7.fi
Aktuaalse info leiate Facebookist, külastades tv7israelnews.
Paluge jätkuvalt rahu Iisraelile ja Jeruusalemmale.
Olen Jonathan Hessen.
Kena õhtu jätku teile!
Kohtume homme samal ajal.
Tõlge: Mailis Mägi